**כללי בטיחות עיקריות לתלמידי מגמת עיצוב שיער וטיפוח החן - 2810**

**אוכלוסיית היעד:**

* **תלמידי מגמת עיצוב שיער וטיפוח החן – 2810, בסדנאות ובמעבדות בבתי ספר / מרכזים טכנולוגיים / "בהתנסות בתעשייה" / ובכל התנסות מחוץ לבתי הספר.**
* **תלמידים ממגמות אחרות הנכנסים למעבדה כמפורט לעיל.**
* **סגל ההוראה של המגמה (לעיל) וסגל ההוראה הנוכח במעבדות (כמפורט לעיל).**



**לפני תחילת העבודה המורה/המדריך ירענן לתלמידים את כללי הבטיחות בעבודה בסדנה.**

****

**אסור לתלמיד להיכנס לסדנה לפני הגעת המורה/המדריך, או להישאר בה לאחר יציאתו.**

****

**אסור לתלמיד לעבוד יחף בסדנה. חובה לעבוד עם נעליים סגורות ונוחות.**

****

**התלמידים יתחילו לעבוד רק לאחר שהמורה/המדריך הקצה לתלמידים את עמדות העבודה שלהם.**

****

**אסור לתלמיד לכוון סילון אוויר חם (פן) ישירות לעבר העיניים.**

****

**אסור לתלמיד בתהליך החפיפה להזרים מיד מים על ראש הלקוח, לפני שכוונן את הברז ווידא על גב ידו שהטמפרטורה נוחה ומתאימה.**

****

**אסור לתלמיד להשתמש על דעת עצמו בחומר חיטוי ללא אישור המורה/המדריך.**

****

**אסור לתלמיד לחבר מכשיר חשמלי לשקע, כשידיו רטובות.**

****

**אסור לתלמיד להחזיק בכיסיו כלי חד, כגון מספריים, תער וכדומה.**

****

**אסור לכוון פיית מרסס ידני (ספריי לשיער) לעבר העיניים.**

****

**אסור להשליך לאשפה תער חד-פעמי, מבלי לעטוף אותו תחילה במפית נייר.**

****

**אסור להשתמש בחומר בעל סיכון מבלי לבצע תחילה בדיקת רגישות לעור.**

****

**אסור לתלמיד להשתמש בחומר כימי ללא עטיית כפפות מגן.**

****

**אסור לציית להוראה של מדריך/חונך, הנוגדת או הסותרת את ההוראות במסמך זה.**